title: 2014/7/UE: Decizia Consiliului din 5 decembrie 2013 privind semnarea, în numele Uniunii, și aplicarea cu titlu provizoriu a Protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Georgia, pe de altă parte, referitor la un Acord-cadru între Uniunea Europeană și Georgia privind principiile generale pentru participarea Georgiei la programele Uniunii

text:
                  11.1.2014

                  RO

                  Jurnalul Oficial al Uniunii Europene

                  L 8/1

         DECIZIA CONSILIULUI
         din 5 decembrie 2013
         privind semnarea, în numele Uniunii, și aplicarea cu titlu provizoriu a Protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Georgia, pe de altă parte, referitor la un Acord-cadru între Uniunea Europeană și Georgia privind principiile generale pentru participarea Georgiei la programele Uniunii
         (2014/7/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 212 coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La 18 iunie 2007, Consiliul a autorizat Comisia să negocieze un protocol la Acordul de parteneriat și cooperare între Comunitățile Europene și statele membre ale acestora, pe de o parte, și Georgia, pe de altă parte (1), referitor la un Acord-cadru între Uniunea Europeană și Georgia privind principiile generale pentru participarea Georgiei la programele Uniunii („protocolul”).

                     (2)

                     Negocierile s-au încheiat.

                     (3)

                     Obiectivul protocolului îl constituie stabilirea normelor financiare și tehnice care să permită Georgiei să participe la anumite programe ale Uniunii. Cadrul orizontal instituit de protocol constituie o măsură de cooperare economică, financiară și tehnică, care permite accesul la asistență, în special la asistență financiară, care urmează a fi furnizată de către Uniune în temeiul programelor Uniunii. Acest cadru se aplică numai programelor Uniunii pentru care actele juridice constitutive relevante prevăd posibilitatea participării Georgiei. Prin urmare, semnarea și aplicarea cu titlu provizoriu a protocolului nu presupune exercitarea de competențe în cadrul diferitelor politici sectoriale urmărite de programe, care sunt exercitate la stabilirea programelor.

                     (4)

                     Protocolul ar trebui semnat în numele Uniunii și ar trebui să se aplice cu titlu provizoriu până la încheierea procedurilor aferente încheierii sale,

               ADOPTĂ PREZENTA DECIZIE:

            Articolul 1
            Prin prezenta decizie se autorizează semnarea, în numele Uniunii, a Protocolului la Acordul de parteneriat și cooperare între Comunitățile Europene și statele membre ale acestora, pe de o parte, și Georgia, pe de altă parte, referitor la un Acord-cadru între Uniunea Europeană și Georgia privind principiile generale pentru participarea Georgiei la programele Uniunii („protocolul”), sub rezerva încheierii acestuia.
            Textul protocolului este atașat la prezenta decizie.

            Articolul 2
            Prin prezenta decizie, președintele Consiliului este autorizat să desemneze persoana sau persoanele împuternicite să semneze protocolul în numele Uniunii.

            Articolul 3
            Protocolul se aplică cu titlu provizoriu de la data semnării sale (2) până la încheierea procedurilor aferente încheierii sale.

            Articolul 4
            Prezenta decizie intră în vigoare la data adoptării.

            Adoptată la Bruxelles, 5 decembrie 2013.

                  Pentru Consiliu

                  Președintele

               D. A. BARAKAUSKAS

            (1)  JO L 205, 4.8.1999, p. 3.

            (2)  Data semnării protocolului va fi publicată în Jurnalul Oficial al Uniunii Europene de către Secretariatul General al Consiliului.


title: 2013/18/UE: Decizia Parlamentului European și a Consiliului din 12 decembrie 2012 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/005 SE/Saab depusă de Suedia)

text:
               12.1.2013

               RO

               Jurnalul Oficial al Uniunii Europene

               L 8/17

         DECIZIA PARLAMENTULUI EUROPEAN ȘI A CONSILIULUI
   din 12 decembrie 2012
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/005 SE/Saab depusă de Suedia)
   (2013/18/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.

               (2)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (3)

               La 25 mai 2012, Suedia a depus o cerere de mobilizare a FEG referitoare la concedierile de la întreprinderea Saab Automobile SA, de la una dintre filialele sale și de la 16 dintre furnizori, pe care a completat-o cu informații suplimentare până la 20 august 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea sumei de 5 454 560 EUR.

               (4)

               Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Suedia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru alocarea sumei de 5 454 560 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 12 decembrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Consiliului din 12 decembrie 2014 de adoptare a poziției Consiliului privind proiectul de buget rectificativ nr. 8 al Uniunii Europene pentru exercițiul financiar 2014

text:
               20.12.2014

               RO

               Jurnalul Oficial al Uniunii Europene

               C 461/20

         DECIZIA CONSILIULUI
   din 12 decembrie 2014
   de adoptare a poziției Consiliului privind proiectul de buget rectificativ nr. 8 al Uniunii Europene pentru exercițiul financiar 2014
   (2014/C 461/12)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2014 a fost adoptat definitiv la 20 noiembrie 2013 (2),

               —

               la 28 noiembrie 2014, Comisia a înaintat o propunere care conținea proiectul de buget rectificativ nr. 8 la bugetul general pentru exercițiul financiar 2014,

               —

               dat fiind faptul că proiectul de buget rectificativ nr. 8 la bugetul general pentru exercițiul financiar 2014 trebuie să fie adoptat fără întârziere, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale, precum și a termenului de zece zile prevăzut pentru includerea punctului pe ordinea de zi provizorie a Consiliului stabilite la articolul 4 din Protocolul nr. 1,

         DECIDE:
   Articol unic
   Poziția Consiliului privind proiectul de buget rectificativ nr. 8 al Uniunii Europene pentru exercițiul financiar 2014 a fost adoptată la 12 decembrie 2014.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, 12 decembrie 2014.

            Pentru Consiliu

            Președintele

         S. GIANNINI

      (1)  JO L 298, 26.10.2012, p. 1.

      (2)  JO L 51, 20.2.2014, p. 1, cu rectificări în JO L 111, 15.4.2014, p. 96, în JO L 124, 25.4.2014, p. 30 și în JO L 322, 7.11.2014, p. 1.


title: Decizia Consiliului din 1 decembrie 2009 de stabilire a condițiilor de angajare a Secretarului General al Consiliului Uniunii Europene

text:
               9.12.2009

               RO

               Jurnalul Oficial al Uniunii Europene

               L 322/38

      DECIZIA CONSILIULUI

   din 1 decembrie 2009
   de stabilire a condițiilor de angajare a Secretarului General al Consiliului Uniunii Europene
   (2009/912/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 243,
   întrucât ar trebui stabilite condițiile de angajare a Secretarului General al Consiliului Uniunii Europene,
   ADOPTĂ PREZENTA DECIZIE:
   Articolul 1
   Secretarul General al Consiliului Uniunii Europene primește un salariu de bază echivalent cu cel al unui funcționar al Uniunii Europene de gradul 16, treapta a treia, înmulțit cu 100 %. Secretarul General al Consiliului Uniunii Europene primește alocațiile familiale și alte alocații prevăzute în Statutul funcționarilor Uniunii Europene (1).
   Secretarului General al Consiliului Uniunii Europene i se aplică modalitățile referitoare la rambursarea cheltuielilor și la securitatea socială stabilite prin analogie cu cele prevăzute în Statutul funcționarilor și, de asemenea, i se aplică prin analogie articolul 17 din anexa VII la Statutul funcționarilor.
   Articolul 2
   Remunerației menționate la articolul 1 primul paragraf i se aplică coeficientul corector stabilit de Consiliu, în temeiul articolelor 64 și 65 din Statutul funcționarilor Uniunii Europene, pentru funcționarii angajați în Belgia.
   Articolul 3
   Secretarul General al Consiliului Uniunii Europene beneficiază de o indemnizație de reședință, stabilită în conformitate cu articolul 4 din Regulamentul (CEE, Euratom, CECO) nr. 2290/77 al Consiliului din 18 octombrie 1977 de stabilire a regimului financiar al membrilor Curții de Conturi (2), precum și de pensie și de o indemnizație tranzitorie în cazul încetării mandatului, stabilite prin analogie cu cele prevăzute în regulamentul respectiv.
   Articolul 4
   Secretarului General al Consiliului Uniunii Europene i se aplică Regulamentul (CEE, Euratom, CECO) nr. 260/68 al Consiliului din 29 februarie 1968 de stabilire a condițiilor și a procedurii de aplicare a impozitului stabilit în beneficiul Comunităților Europene (3).
   Articolul 5
   Cu excepția cazului în care prezenta decizie dispune altfel, Secretarului General al Consiliului Uniunii Europene i se aplică articolele 11-14 și 17 din Protocolul privind privilegiile și imunitățile Uniunii Europene, precum și toate dispozițiile relevante din Statutul funcționarilor Uniunii Europene, cu excepția articolului 52.
   Articolul 6
   Prezenta decizie se aplică de la 1 decembrie 2009.
   Prezenta decizie se notifică Secretarului General al Consiliului Uniunii Europene de către președintele Consiliului.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 1 decembrie 2009.

            Pentru Consiliu

            Președintele

         B. ASK

      (1)  Regulamentul (CEE, Euratom, CECO) nr. 259/68 (JO L 56, 4.3.1968, p. 1).

      (2)  JO L 268, 20.10.1977, p. 1.

      (3)  JO L 56, 4.3.1968, p. 8.


title: Decizia Consiliului din 24 martie 1997 privind eliminarea taxelor vamale pentru produse ale tehnologiei informației

text:
Anunţ juridic important

|

31997D0359

Official Journal L 155 , 12/06/1997 P. 0001 - 0002 Ediţie specială în limba cehă Chapter 11 Volume 26 P. 3  - 4 Ediţie specială în limba estonă Chapter 11 Volume 26 P. 3  - 4 Ediţie specială în limba maghiară Chapter 11 Volume 26 P. 3  - 4 Ediţie specială în limba lituaniană Chapter 11 Volume 26 P. 3  - 4 Ediţie specială în limba letonă Chapter 11 Volume 26 P. 3  - 4 Ediţie specială în limba malteză Chapter 11 Volume 26 P. 3  - 4 Ediţie specială în limba polonă Chapter 11 Volume 26 P. 3  - 4 Ediţie specială în limba slovacă Chapter 11 Volume 26 P. 3  - 4 Ediţie specială în limba slovenă Chapter 11 Volume 26 P. 3  - 4

		19970324Decizia Consiliuluidin 24 martie 1997 [1]privind eliminarea taxelor vamale pentru produse ale tehnologiei informației(97/359/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză,având în vedere propunerea Comisiei,întrucât s-a hotărât, în cadrul noii Agende transatlantice adoptate în cadrul întâlnirii la nivel înalt UE-SUA de la Madrid din 13 decembrie 1995, să se încerce încheierea unui acord privind tehnologia informației (ATI);întrucât, ca urmare a rapoartelor Comisiei privind consultările sale de tatonare cu țări terțe, Consiliul a decis, la 16 noiembrie 1996, să deschidă negocierile cu țări terțe în vederea încheierii unui acord privind tehnologia informației;întrucât, la 13 decembrie 1996, în cadrul primei conferințe a Organizației Mondiale a Comerțului, ținute la Singapore, a fost adoptată o Declarație ministerială privind comerțul cu produse ale tehnologiei informației; întrucât declarația stabilește anumite condiții prealabile pentru punerea în aplicare a eliminării tarifelor vamale pentru produse ale tehnologiei informației; întrucât respectivele condiții prealabile au fost îndeplinite;întrucât Declarația ministerială privind comerțul cu produse ale tehnologiei informației, precum și anexele și apendicele la aceasta formează Acordul privind comerțul cu produse ale tehnologiei informației;întrucât Lista CXL a ATI-CE, care modifică lista comunitară existentă, ar trebui prezentată Organizației Mondiale a Comerțului;întrucât Acordul privind comerțul cu produse ale tehnologiei informației, precum și comunicarea privind punerea sa în aplicare ar trebui aprobate în numele Comunității,DECIDE:Articolul 1Acordul privind comerțul cu produse ale tehnologiei informației, precum și comunicarea privind punerea sa în aplicare se aprobă în numele Comunității.Textul acordului și al comunicării se atașează la prezenta decizie.Articolul 2În conformitate cu alineatul (4) din anexa la Declarația ministerială privind comerțul cu produse ale tehnologiei informației, Consiliul:(i) a luat cunoștință de faptul că participanții reprezentând aproximativ 90 % din comerțul mondial cu produse ale tehnologiei informației au notificat acceptarea;(ii) aprobă, în numele Comunității, cererile de eșalonare ale anumitor participanți la ATI.Articolul 3Consiliul autorizează Comisia să prezinte Organizației Mondiale a Comerțului modificările operate la lista comunitară prevăzute în Lista CXL a ATI-CE cuprinsă în acordul atașat la prezenta decizie.Articolul 4Președintele Consiliului procedează, în numele Comunității, la notificarea prevăzută în declarația ministerială.Articolul 5Prezenta decizie se publică în Jurnalul Oficial al Comunităților Europene.Adoptată la Bruxelles, 24 martie 1997.Pentru ConsiliuPreședinteleH. Van Mierlo[1] Textul consolidat al prezentei decizii cuprinde corecturi aprobate de Consiliu la 14 mai 1997.--------------------------------------------------


title: 2008/598/CE: Decizia Comisiei din 25 iunie 2008 de modificare a Deciziei 2004/706/CE în ceea ce privește lista membrilor Forumului european pentru guvernanța corporativă

text:
               22.7.2008

               RO

               Jurnalul Oficial al Uniunii Europene

               L 193/12

      DECIZIA COMISIEI

   din 25 iunie 2008
   de modificare a Deciziei 2004/706/CE în ceea ce privește lista membrilor Forumului european pentru guvernanța corporativă
   (2008/598/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Forumul european pentru guvernanța corporativă, a cărui înființare s-a numărat printre acțiunile anunțate în Planul de acțiune al Comisiei pentru modernizarea dreptului societăților comerciale și îmbunătățirea guvernanței corporative (1) din mai 2003, a fost instituit prin Decizia 2004/706/CE a Comisiei (2).

               (2)

               Obiectivul Forumului european pentru guvernanța corporativă este de a stimula identificarea și schimbul celor mai bune practici existente în statele membre în scopul asigurării unui înalt standard de guvernanță corporativă în întreaga Uniune Europeană, precum și de a acționa ca un organism de reflecție și dezbatere, care să consilieze Comisia în domeniul guvernanței corporative.

               (3)

               În cei trei ani de existență, Forumul european pentru guvernanța corporativă a avut o contribuție semnificativă la dezbaterile din cadrul Uniunii Europene privind guvernanța corporativă și a adus un important aport la activitatea Comisiei în acest domeniu.

               (4)

               Mandatul de trei ani al actualilor membri a expirat pe 17 octombrie 2007. În conformitate cu articolul 4 din Decizia 2004/706/CE, membrii își păstrează funcțiile până când se ia o decizie privind înlocuirea sau redesemnarea lor în funcție.

               (5)

               Prin urmare, lista membrilor conținută în anexa la Decizia 2004/706/CE trebuie înlocuită cu o nouă listă de membri pentru următorul mandat de trei ani,

         DECIDE:
   Articol unic
   Lista membrilor conținută în anexa la Decizia 2004/706/CE se înlocuiește cu lista reprodusă în anexă.

      Adoptat la Bruxelles, 25 iunie 2008.

            Pentru Comisie

         Charlie McCREEVY

            Membru al Comisiei

      (1)  COM(2003) 284 final.

      (2)  JO L 321, 22.10.2004, p. 53.

      ANEXĂ

                  —

                  Bistra Boeva;

                  —

                  Antonio Borges;

                  —

                  Niklas Bruun;

                  —

                  Bertrand Collomb;

                  —

                  David Devlin;

                  —

                  Jose Maria Garrido Garcia;

                  —

                  Peter Montagnon;

                  —

                  Klaus-Peter Müller;

                  —

                  Colette Neuville;

                  —

                  Roland Oetker;

                  —

                  Rolf Skog;

                  —

                  Marek Sowa;

                  —

                  Trelawny Williams;

                  —

                  Jaap Winter;

                  —

                  Eddy Wymeersch.